Document ID: /roh_data/filtered/fineweb-2-filterrobots_roh.jsonl.gz/67804

Nagina surannaziun da daners da potentats
- Gievgia, 24.9.2015, 12:59
Il Cussegl federal duai pudair incassar e restituir pli spert daners da dictaturs da l'exteriur. Il Cussegl dals chantuns ha decis da serrar las foras existentas en la lescha.
La Svizra duai er pudair trametter experts en auters pajais per cussegliar las autoritads, co che quellas vegnan tar las facultads dals dictaturs ch'èn vegnids cupitgads.
Cunquai sa metta il Cussegl dals chantuns cunter il Cussegl naziunal. Quel sto uschia danovamain tractar la fatschenta.
RR novitads 15:00